Itsekieltämys voittosi olkoon
Mies nuori sä aikasi uhraat
 Vaan humussa maailman,
 Ja nuoruuden parhaan voiman
 Suot hyväksi kiusaajan.

 Väkijuomat väijyin kiehtoo
 Sun himojen kahleisiin,
 Ja vääryyden, valheen hengen
 Sun huokuvat tunteisiin.

 El’ haluissa himoin kulje
 Vain tietäsi nuoruuden,
 Se tahmeaan verhoon peittää
 Sun tuntosi suoruuden.

 Itsekieltämys voittosi olkoon
 Kun nuoruuden voimissa oot;
 Kun vaiheissa elon harhaat,
 Pyhät sanasi kaikukoot:

 ”Vain elpyisä puhdas henki
 On kunnia-ihanten!”
 – Ne rintaas lohtua luovat,
 Iloon johtavat sydämen.

Anton Hasti.

Lähde: Työmies 8.2.1904.

Anton Hasti
Runot
Työmies
1904